Arthur Alstad
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1945 til 1990
Arthur Alstad var en norsk maler. Bortsett fra et seks måneders kurs hos professor Harald Krohg Stabell (1874–1963), var han selvlært. Han malte figurative bilder, som har mye til felles med den såkalte nysakligheten i Tyskland og fransk og italiensk nyklassisistisk maleri fra 1920-årene og fremover.
Han deltok på flere utstillinger, både i Oslo og Trondheim i 1920-årene, fikk gode kritikker, men solgte lite frem til slutten av 1930-årene, da salget tok seg opp. I norsk kunsthistorie er han og andre innen det nyklassisistiske maleriet kommet i skyggen av Matisse-elevene, og har lenge vært så godt som ukjente for et større publikum. Alstad ble «gjenoppdaget» i og med en vandreutstilling kalt Utopi og nostalgi, 2005/2006. Les mer i Store norske leksikon Norsk kunsthistorie